CELEX: 62020CN0521
Language: fi
Date: 2020-10-19 00:00:00
Title: Asia C-521/20: Ennakkoratkaisupyyntö, jonka Landesverwaltungsgericht Oberösterreich (Itävalta) on esittänyt 19.10.2020 – J.P. v. B.d.S.L.

1.2.2021   
            
            
               FI
            
            
               Euroopan unionin virallinen lehti
            
            
               C 35/24
            
         
      Ennakkoratkaisupyyntö, jonka Landesverwaltungsgericht Oberösterreich (Itävalta) on esittänyt 19.10.2020 – J.P. v. B.d.S.L.
      (Asia C-521/20)
      (2021/C 35/35)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesverwaltungsgericht Oberösterreich
      
         Pääasian asianosaiset
      
      
         Kantaja: J.P.
      
         Vastaaja: B.d.S.L.
      
         Ennakkoratkaisukysymys:
      
      Onko Euroopan unionin perusoikeuskirjan 50 artiklaa (erityisesti luettuna yhdessä eurovinjettidirektiivin 1999/62/EY (1) kanssa) tulkittava siten, että kansallisen sääntelyn yhdistelmä, joka – kuten BStMG:n 20 §:n 2 momentti luettuna yhdessä VStG:n 22 §:n 2 momentin kanssa – merkitsee kumulatiivista syytettä ja seuraamusta peräkkäisistä, lyhyillä tieosuuksilla tapahtuneista tiemaksuvelvoitteen laiminlyönneistä, on vastoin kieltoa syyttää ja rangaista kahdesti samasta rikoksesta silloin, kun tältä osin ei samalla ole lainsäädännön tasolla vahvistettu yhteensovittamisvelvoitetta, joka koskisi kaikkia tämän rikosoikeudellisen menettelyn täytäntöönpanosta vastaavia viranomaisia ja tuomioistuimia, eikä myöskään nimenomaista velvoitetta varmistaa tehokkaasti suhteellisuusperiaatteen soveltaminen kokonaisseuraamuksen suuruuden osalta?
      
         (1)  Verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä 17.6.1999 annettu Euroopan parlamentin ja neuvoston direktiivi 1999/62/EY (EYVL 1999, L 187, s. 42).